
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Εφαρμογή άρθρου 1 του Ν. 653/77 «περί υποχρεώσεως των 


παρόδιων ιδιοκτητών για την διάνοιξη Εθν. οδών κλπ» σε τμή¬ 
ματα της εθνικής οδού Καστοριάς - Φλώρινας. 1 

Καθορισμός ορίων κατηγοριοποίηση και όροι και περιορισμοί δόμησης 
στον Οικισμό Πέρασμα Κοινότητας Μικροκλεισούρας στο Ν. Δρά¬ 
μας. 2 

Καθορισμός ορίων του οικισμού Μικροχωρίου της Κοινότητας 

Μικροχωρίου του Ν. Δράμας. 3 

Τροποποίηση Β' Παραλιακής οδού Νέων Στύρων Εύβοιας στα Ο.Τ. 

7 και 7α. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΒΣ1α/8/274/ΚΟΣΥ 10.86 (1) 


Εφαρμογή άρθρου 1 του Ν. 653/77 «περί υποχρεώσεως των παρό¬ 
διων ιδιοκτητών για την διάνοιξη Εθν. οδών κλπ» σε τμήματα της 
εθνικής οδού Καστοριάς - Φλώρινας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τον Ν. 653/77 «περί υποχρεώσεως των παρόδιων ιδιοκτητών 
για την διάνοιξη Εθνικών οδών κλπ». 

2. Τις παρ. 9 και 10 του άρθρου 62 του Ν. 947/79 «περί οικιστι¬ 
κών περιοχών και το Π.Δ. 929/79 ως και τον Ν. 960/21.8.79 και 


ιδιαίτερα την παραγρ. 4 του άρθρου 9 δια των οποίων τέθηκαν σε 
εφαρμογή νέες διατάξεις απαλλοτριώσεων με επιβάρυνση των παρό¬ 
διων ιδιοκτητών για τις περιπτώσεις Εθνικών οδών (νέες διανοίξεις, 
βελτιώσεις ή διαπλατύνσεις) και επαρχιακών, Δημοτικών και Κοινοτι¬ 
κών οδών (νέες διανοίξεις, βελτιώσεις). 

3. Την ανάγκη καθορισμού των περιπτώσεων εφαρμογής του 
άρθρου 1 του Ν. 653/77 σε οδούς που προβλέπεται εκτέλεση εργα¬ 
σιών βελτιώσεως ή διαπλατύνσεως. 

Και αφού λάβαμε υπόψη: 

1. Την αριθμ. 1880/30.6.86 απόφαση της Δ.Σ.Ε. της 4ης ΠΤΔΕ 
με την οποία εγκρίθηκε το κτηματολογικό διάγραμμα και ο κτηματο- 
λογικός πίνακας του έργου «Βελτίωση Εθν. οδού Καστοριάς- Φλώρι¬ 
νας, τμήμα Καστοριά - Διασταύρωση προς Πρέσπα, αποφασίζουμε: 

1. Ορίζουμε ως κατωτέω τα τμήματα της εθνικής οδού Καστοριάς- 
Φλώρινας που αποτελούν νέες χαράξεις προς βελτίωση ή διαπλατύνσεις 
αυτής για τα οποία έχουν εφαρμογή οι διατάξεις του άρθρου 1 του Ν. 
653/77. ' 

1. Τμήμα Κορομηλιά- Χάνι Μπιρίκη (Χ.Θ. 0+000+Χ.Θ. 9+466) στο 
Νομό Καστοριάς. 

2. Τμήμα Χάνι Μπιρίκη - Διασταύρωση προς Πρέσπα από Χ.Θ. 
0+000+Χ.Θ. 6+200 στο Νομό Καστοριάς και από Χ.Θ. 6+200 
+Χ.Θ. 18+830 στο Νομό Φλώρινας. 

Η παρούσα απόφαση να δημοσιευθεί στην Εφημερίδα της Κυβέρνησης. 

Αθήνα, 7 Νοεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΤΠ- ΠΕ 787/86 (2) 

Καθορισμός ορίων κατηγοριοποίηση και όροι και περιορισμοί δόμησης 

στον Οικισμό Πέρασμα Κοιν. Μικροκλεισούρας στο Ν. Δράμας. 

Ο ΝΟΜΑΡΧΗΣ ΔΡΑΜΑΣ 
' Εχοντας υπόψη: 

1) Τις διατάξεις του Ν. 3200/55 και του Ν.Δ. 532/72 «περί διοικητι¬ 
κής αποκεντρώσεως». 

2) Τις διατάξεις του Α.Ν. 314/68 «περί παροχής αρμοδιοτήτων στο 
Υπουργό Β. Ελλάδος και τους Νομάρχες» όπως τροποποιήθηκε με το Ν.Δ. 
1018/71. 

3) Τις διατάξεις του Ν.Δ. της 17.7.23 περί «σχεδίων πόλεων». 

4) Τις διατάξεις του Ν. 1337/83 όπως τροποποιήθηκαν με τον Ν. 
1512/85. 

5) Τις διατάξεις του Ν. 1577/85 περί «ΓΟΚ». 

6) Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρι 2.000 κατοίκους κατηγορίες αυτών 
και καθορισμός όρων και περιορισμών δόμησής τους. 

7) Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων. 

8) Τα δελτία αρχιτεκτονικής αναγνώρισης των οικισμών, που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του Υ.Χ.Ο.Π. 

9) Τα πληθυσμιακά στοιχεία της τελευταίας απογραφής του Κράτους 
της Ε.Σ.Υ.Ε. 

10) Την με αριθμό 6/27.1.86 απόφαση Κοινοτικού Συμβουλίου 
της Κοινότητας Μικροκλεισούρας. 

11) Την με αριθμό 11(θέμα 9)24.11.86 γνωμοδότηση του Συμβου¬ 
λίου ΠΕΧΩΔΕ του Νομού, αποφασίζουμε: 

1. Καθορίζουμε τα όρια του οικισμού Πέρασμα της Κοινότητας 
Μικροκλεισούρας του Νομού Δράμας με στοιχεία 1, 2, 3, 4, 5, 6·, 7, 
8, 9, 10, 11, 12, 13, 14, 15, 1, και 17, 18, 19, 20, 21, 22, 23, 
24, 17 όπως αυτά φαίνονται στο συνοδευτικό της παρούσας διά¬ 
γραμμα με κλίμακα 1:5000 που αποτελεί αναπόσπαστο μέρος αυτής 
και συντάχτηκε με βάση στοιχεία χαρτών και επιτόπιο έελεγχο. 

2. Κατατάσσουμε τον οικισμό Πέρασμα της Κοινότητας Μικρο- 
κλεισούρας του Ν. Δράμας σύμφωνα με το δελτίο κατηγοριοποίησης 
των οικισμών της μελέτης των ανοικτών πόλεων του Νομού σε 
Ενδιαφέροντα, Στάσιμο, Συνεκτικό, Μικρό. 

3. Καθορίζουμε γενικούς και ειδικούς όρους και περιορισμούς δό¬ 
μησης για τον προαναφερόμενο οικισμό και για κάθε τομέα του άτως 
αυτοί φαίνονται στο συνοδευτικό της παρούσας διάγραμμα. 

Α’ Γενικοί όροι δόμησης. 


α. Τομέας 1 (Υπάρχον Οικισμός). 

Ελάχιστο Εμβαδό: 300 τετρ. μέτρα. 

Μέγιστο ύψος κτιρίων: 7,50 μέτρα, 
β. Τομέας II (Υπόλοιπο τμήμα οικισμού). 

Ελάχιστο Εμβαδό: 500 τετρ. μέτρα. 

Μέγιστο ύψος κτιρίων: 7,5 μέτρα. 

Για το πρόσωπο και τη μεγίστη δυνατότητα δόμησης στους δύο τομείς 
ισχύουν τα αναφερόμενα στα άρθρα 5 και 6 του Π.Δ. της 24.4.85 (ΦΕΚ 
181 Δ/3.5.85). 

γ. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα δη¬ 
μοσίευσης του από 24.4.85 Π.Δ. 

δ. Είναι δυνατή παρέκκλιση του οριζόμενου μεγίστου ύψους μετά 
σύμφωνη γνώμη της Ε.Π.Α.Ε. του Νομού για τις παρακάτω περιπτώ¬ 
σεις, χωρίς υπέρβαση του Σ.Δ. ή της δυνατότητας μεγίστης δόμησης. 

ι) Κατασκευή τρίτου ορόφου σε περιοχές όπου υπάρχουν τριόροφα 
κτίρια σαν κυρίαρχος τύπος χτισμάτων του οικισμού, 
ιι) Λόγω υψομετρικών διαφορών του οικοπέδου, 
ε. Κατά τα λοιπά ισχύουν οι γενικοί όροι δόμησης του Π.Δ. της 24.4. 
85. 

Β’ Ειδικοί όροι δόμησης. 

Για τον προαναφερόμενο οικισμό ισχύουν οι ειδικοί όροι δόμησης 
της ομάδας Β (ενδιαφέροντες)όπως ορίστηκαν με την ΤΠ- ΠΕ 
5830/26.11.86 απόφασή μας και αναγράφονται στην καρτέλλα 
που συνοδεύει την παρούσα απόφαση. 

4. Γ ενικά: 

α) Πριν από οποιαδήποτε κατάτμηση οικοπέδου μέσα στα όρια 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. του Νομού. Στα τμή¬ 
ματα του οικισμού χωρίς εγκριμένο σχέδιο θα πρέπει να εξασφαλίζε¬ 
ται η συνέχεια των υπαρχόντων κοινοχρήστων χώρων και η δη¬ 
μιουργία χώρων σύμφωνα με τα οριζόμενα στις διατάξεις της παρα¬ 
γράφου 1 του άρθρου 6 του από 24.4.85 Π.Δ. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

γ) Κατά τα λοιπά ισχύουν τα οριζόμενα στο Π.Δ. της 24.4.85 όσον 
αφορά δόμηση ειδικών κτιρίων μικρών οικοπέδων κ.λ.π. 

δ) Η παρούσα απόφαση με το σχεδιάγραμμα οριοθέτησης και δια¬ 
χωρισμού τομέων καθώς και την καρτέλα των ειδικών όρων δόμησης 
να δημοσιευθεί στην Εφημερίδα της Κυβέρνησης. 

Δράμα, 19 Δεκεμβρίου 1986 
Ο Νομάρχης 

ΕΥΑΓΓΕΛΟΣ ΡΟΓΚΑΚΟΣ 

Αριθ. ΤΠ- ΠΕ 3477/86 (3) 

Καθορισμός ορίων του οικισμού Μικροχωρίου της Κοινότητας Μικροχω·| 
ρίου του Ν. Δράμας. 

Ο ΝΟΜΑΡΧΗΣ ΔΡΑΜΑΣ 
' Εχοντας υπόψη: 

1) Τις διατάξεις του Ν. 3200/55 και του Ν.Δ. 532/72 «περί διοικητι¬ 
κής αποκεντρώσεως». 

2) Τις διατάξεις του Α.Ν. 314/68 «περί παροχής (αρμοδιοτήτων στο 
Υπουργό Β. Ελλάδος και τους Νομάρχες» όπως τροποποιήθηκε με το Ν.Δ. 
1018/71. 

3) Τις διατάξεις του Ν.Δ. της 17.7.23 περί «σχεδίων πόλεων». 

4) Τις διατάξεις του Ν. 1337/83 όπως τροποποιήθηκαν με τον Ν. 
1512/85. 

5) Τις διατάξεις του Ν. 1577/85 περί «ΓΟΚ». 

6) Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρί 2.000 κατοίκους κατηγορίες αυτών 
και καθορισμός όρων και περιορισμών δόμησής τους. 

7) Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων. 

8) Τα δελτία αρχιτεκτονικής αναγνώρισης των οικισμών, που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του Υ.Χ.Ο.Π. 

9) Τα πληθυσμιακά στοιχεία της τελευταίας απογραφής του Κράτους 
της Ε.Σ.Υ.Ε. 

10) Την με αριθμό 11/16.6.86 απόφαση Κοινοτικού Συμβου¬ 
λίου της Κοινότητας Μικροχωρίου. 

11) Την με αριθμό 11(θέμα 9)24.11.86 γνωμοδότηση του Συμβου¬ 
λίου ΠΕΧΩΔΕ του Νομού, αποφασίζουμε: 

•1. Καθορίζουμε τα όρια του οικισμού Μικροχωρίου της Κοινότη¬ 
τας Μικροχωρίου του Νομού Δράμας με στοιχεία 1, 2, 3, 4, 5, 6, 
7, 8, 9, 10, 11, 12, 13, 14, 15, 16, 17, 18, 19, 1, όπως αυτά 
φαίνονται στο συνοδευτικό της παρούσας διάγραμμα με κλίμακα 
1:5000 που αποτελεί αναπόσπαστο μέρος αυτής και συντάχτηκε με 
βάση στοιχεία χαρτών και επιτόπιο έλεγχο. 

2. Κατατάσσουμε τον οικισμό Μικροχώρι της Κοινότητας Μικρο- 
χωρίου του Ν. Δράμας σύμφωνα με το δελτίο κατηγοριοποίησης των 
οικισμών της μελέτης των ανοικτών πόλεων του Νομού σε Αδιά¬ 
φορο, Στάσιμο, Συνεκτικό, Μεσαίο. 

3. Καθορίζουμε γενικούς και ειδικούς όρους και περιορισμούς δό¬ 
μησης για τον προαναφερόμενο οικισμό και για κάθε τομέα του όπως 
αυτοί φαίνονται στο συνοδευτικό της παρούσας διάγραμμα. 

Α' Γενικοί όροι δόμησης. 

α. Τομέας I (Σχέδιο διανομής). 


Ελάχιστο Πρόσωπο: 14 μέτρα. 

Ελάχιστο Εμβαδόν: 300 τ.μ. 

Συντελεστής Δόμησης: 0,8. 

Μέγιστο ύψος κτιρίων: 7,50 μέτρα, 
β. Τομέας II (Υπόλοιπο τμήμα οικισμού). 

Ελάχιστο Εμβαδό: 300 τετρ. μέτρα. 

Μέγιστο ύψος κτιρίων: 7,50 μέτρα. 

Για το πρόσωπο και τη μεγίστη δυνατότητα δόμησης στον τομέα, 
αυτό ισχύουν τα αναφερόμενα στα άρθρα 5 και 6 του Π.Δ. της 24.4.85 
(ΦΕΚ 181 Δ/3.5.85). 

γ. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα δη¬ 
μοσίευσης του από 24.4.85 Π.Δ. 

δ. Είναι δυνατή παρέκκλιση του οριζόμενου μεγίστου ύψους μετά 
σύμφωνη γνώμη της Ε.Π.Α.Ε. του Νομού για τις παρακάτω περιπτώ¬ 
σεις, χωρίς υπέρβαση του Σ.Δ. ή της δυνατότητας μεγίστης δόμησης. 

ι) Κατασκευή τρίτου ορόφου σε περιοχές όπου υπάρχουν τριόροφα 
κτίρια σαν κυρίαρχος τύπος κτισμάτων του οικισμού, 
ιι) Λόγω υψομετρικών διαφορών του οικοπέδου, 
ε. Κατά τα λοιπά ισχύουν οι γενικοί όροι δόμησης του Π.Δ. της 24.4. 
85. 

Β' Ειδικοί όροι δόμησης. 

Για τον προαναφερόμενο οικισμό ισχύουν οι ειδικοί όροι δόμησης 
της ομάδας Β (αδιάφοροι) όπως ορίστηκαν με την ΤΠ- ΠΕ 
5830/26.11.86 απόφασή μας και αναγράφονται στην καρτέλλα 
που συνοδεύει την παρούσα απόφαση. 

4. Γενικά: 

α) Πριν από οποιαδήποτε κατάτμηση οικοπέδου μέσα στα όρια του 
οικισμού θα πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και Π.Ε. του Νομού. Στα τμήματα του 
οικισμού χωρίς εγκεκριμένο σχέδιο θα πρέπει να εξασφαλίζεται η 
συνέχεια των υπαρχόντων κοινοχρήστων χώρων και η δημιουργία 
χώρων σύμφωνα με τα οριζόμενα στις διατάξεις της παραγράφου 1 
του άρθρου 6 του από 24.4.85 Π.Δ. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

γ) Κατά τα λοιπά ισχύουν τα οριζόμενα στο Π.Δ. της 24.4.85 όσον 
αφορά δόμηση ειδικών κτιρίων μικρών οικοπέδων κ.λ.π. 

δ) Η παρούσα απόφαση με το σχεδιάγραμμα οριοθέτησης και δια¬ 
χωρισμού τομέων καθώς και την καρτέλα των ειδικών όρων δόμησης 
να δημοσιευθεί στην Εφημερίδα της Κυβέρνησης. 

Δράμα, 28 Νοεμβρίου 1986 
Ο Νομάρχης 

ΕΥΑΓΓΕΛΟΣ ΡΟΓΚΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 11.244 (4) 

Τροποποίηση Β ’ Παραλιακής οδού Νέων Στύρων Εύβοιας στα Ο.Τ. 7 και 

7α. 

Ο ΝΟΜΑΡΧΗΣ ΕΥΒΟΙΑΣ 
' Εχοντας υπόψη: 

1. Τις διατάξεις του Ν. 3.200/55 «περί διοικητικής αποκεντρώ- 
σεως». 

2. Τις διατάξεις του από 17.7.1923 Ν. Δ/τος «περί σχεδίων Πόλεων, 
Κωμών κ.λ.π. όπως μεταγενέστερα τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68 «περί παροχής στον 
Υπουργό Β. Ελλάδος και τους Νομάρχες αρμοδιότητας επί θεμά¬ 
των έγκρισης επέκτασης και τροποποίησης σχεδίων πόλεων 
κ.λ.π. όπως μεταγενέστερα τροποποιήθηκε. 


4. Το από 26.1.1948 Δ/γμα ρυμοτομίοις Ν. Στύρων. 

5. Τις 22/84 και 27/84 αποφάσεις Κοινοτικού Συμβουλίου Ν. Στύ¬ 
ρων. 

6. Την 30396/12.11.1986 εισήγηση του Τ.Π. και Π.Ε. προς το 
ΣΧΟΠ Νομού Εύβοιας. 

7. Τη γνωμοδότηση αρ. 6 του πρακτικού 41/12.11.86 του 
ΣΧΟΠ του Νομού Εύβοιας, αποφασίζουμε: 

Εγκρίνουμε την τροποποίηση της Β' παραλιακής οδού σχεδίου 
πόλεως Ν. Στύρων στη θέση των οικοδομικών τετραγώνων 7 και 7α 
όπως φαίνεται στο από 17.11.1986 θεωρημένο τοπογραφικό διά¬ 
γραμμα από τον Προϊστάμενο του Τ.Π. και Π.Ε. Νομού Εύβοιας. 

Χαλκίδα, 3 Δεκεμβρίου 1986 
Ο Νομάρχης 

ΕΥΤΥΧΗΣ ΚΟΝΤΟΜΑΡΗΣ 

